**Vyhodnotenie medzirezortného pripomienkového konania**

Nariadenie vlády Slovenskej republiky o poskytovaní pomoci na vykonávanie opatrení zahrnutých do vnútroštátneho programu pre sektor včelárstva

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 62 /4 |
| Počet vyhodnotených pripomienok | 62 |
|  |  |
| Počet akceptovaných pripomienok, z toho zásadných | 31 /1 |
| Počet čiastočne akceptovaných pripomienok, z toho zásadných | 5 /2 |
| Počet neakceptovaných pripomienok, z toho zásadných | 26 /1 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávateľských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 18 (17o,1z) | 0 (0o,0z) |  |  |
| 3. | Ministerstvo dopravy a výstavby Slovenskej republiky | 6 (6o,0z) | 0 (0o,0z) |  |  |
| 4. | Ministerstvo financií Slovenskej republiky | 7 (4o,3z) | 0 (0o,0z) |  |  |
| 5. | Ministerstvo kultúry Slovenskej republiky | 1 (1o,0z) | 0 (0o,0z) |  |  |
| 6. | Ministerstvo školstva, vedy, výskumu a športu Slovenskej republiky | 11 (11o,0z) | 0 (0o,0z) |  |  |
| 7. | Ministerstvo vnútra Slovenskej republiky | 3 (3o,0z) | 0 (0o,0z) |  |  |
| 8. | Ministerstvo zahraničných vecí a európskych záležitostí Slovenskej republiky | 1 (1o,0z) | 0 (0o,0z) |  |  |
| 9. | Národná banka Slovenska | 1 (1o,0z) | 0 (0o,0z) |  |  |
| 10. | Odbor aproximácie práva sekcie vládnej legislatívy Úradu vlády SR | 13 (13o,0z) | 0 (0o,0z) |  |  |
| 11. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 12. | Štatistický úrad Slovenskej republiky | 0 (0o,0z) | 0 (0o,0z) | x |  |
| 13. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 14. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) | x |  |
| 15. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 16. | Úrad pre verejné obstarávanie | 0 (0o,0z) | 0 (0o,0z) | x |  |
| 17. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 18. | Ministerstvo spravodlivosti Slovenskej republiky - Sekcia legislatívy | 0 (0o,0z) | 0 (0o,0z) | x |  |
| 19. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 20. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 21. | Ministerstvo životného prostredia Slovenskej republiky | 0 (0o,0z) | 0 (0o,0z) | x |  |
| 22. | Úrad podpredsedu vlády Slovenskej republiky pre investície a informatizáciu | 0 (0o,0z) | 0 (0o,0z) | x |  |
| 23. | Ministerstvo spravodlivosti Slovenskej republiky | 0 (0o,0z) | 0 (0o,0z) |  | x |
| 24. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) |  | x |
| 25. | Úrad vlády Slovenskej republiky | 0 (0o,0z) | 0 (0o,0z) |  | x |
| 26. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 27. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 28. | Protimonopolný úrad Slovenskej republiky | 0 (0o,0z) | 0 (0o,0z) |  | x |
| 29. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 30. | Najvyšší súd Slovenskej republiky | 0 (0o,0z) | 0 (0o,0z) |  | x |
| 31. | Národná rada Slovenskej republiky | 0 (0o,0z) | 0 (0o,0z) |  | x |
| 32. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 33. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 34. | Združenie miest a obcí Slovenska | 0 (0o,0z) | 0 (0o,0z) |  | x |
| 35. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 36. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 37. | Republiková únia zamestnávateľov | 0 (0o,0z) | 0 (0o,0z) |  | x |
| 38. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 39. | Konferencia biskupov Slovenska | 0 (0o,0z) | 0 (0o,0z) |  | x |
| 40. | Asociácia priemyselných zväzov | 0 (0o,0z) | 0 (0o,0z) |  | x |
| 41. | Národný bezpečnostný úrad | 0 (0o,0z) | 0 (0o,0z) |  | x |
| 42. | Národné lesnícke centrum | 0 (0o,0z) | 0 (0o,0z) |  | x |
|  | Spolu | 62 (58o,4z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **predloženému návrhu**bez pripomienok | O | A |  |
| **GPSR** | **K § 5 ods. 1 písm. f)** Číslicu „2“ odporúčame uviesť slovom „dvoch“ (legislatívno-technická pripomienka, ide o zosúladenie s prílohou č. 1 bodom 6 Legislatívnych pravidiel vlády Slovenskej republiky).  | O | N | V ustanovení § 5 ods. 1 písm. a) až f) návrhu nariadenia sú uvádzané základné číslovky od 1 do 10 ako aj nad 10. Podľa bodu 6. druhej vety prílohy č. 1 k Legislatívnym pravidlám vlády Slovenskej republiky, ,,*ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami*.“ |
| **GPSR** | **K § 5 ods. 1 písm. b)** Číslicu „5“ odporúčame uviesť slovom „piatich“ (legislatívno-technická pripomienka, ide o zosúladenie s prílohou č. 1 bodom 6 Legislatívnych pravidiel vlády Slovenskej republiky).  | O | N | V ustanovení § 5 ods. 1 písm. a) až f) návrhu nariadenia sú uvádzané základné číslovky od 1 do 10 ako aj nad 10. Podľa bodu 6. druhej vety prílohy č. 1 k Legislatívnym pravidlám vlády Slovenskej republiky, ,,*ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami.*“ |
| **GPSR** | **K § 5 ods. 1 písm. c) bod 2** Číslicu „7“ odporúčame uviesť slovom „siedmich“ (legislatívno-technická pripomienka, ide o zosúladenie s prílohou č. 1 bodom 6 Legislatívnych pravidiel vlády Slovenskej republiky). | O | N | V ustanovení § 5 ods. 1 písm. a) až f) návrhu nariadenia sú uvádzané základné číslovky od 1 do 10 ako aj nad 10. Podľa bodu 6. druhej vety prílohy č. 1 k Legislatívnym pravidlám vlády Slovenskej republiky, ,,*ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami.*“ |
| **GPSR** | **K § 7 ods. 3** Číslovku „3“ z dôvodu zosúladenia s bodom 6 prílohy č. 1 legislatívnych pravidiel vlády Slovenskej republiky odporúčame uviesť slovom (legislatívno-technická pripomienka). | O | A |  |
| **GPSR** | **K § 4 ods. 21** Navrhované znenie odseku 21 odporúčame upraviť z dôvodu prehľadnosti a zrozumiteľnosti jeho obsahu (legislatívno-technická pripomienka).  | O | N | Výrazová stránka ustanovenia § 4 ods. 21 návrhu nariadenia umožňuje jeho všeobecnú zrozumiteľnosť. Vhodnejšia formulácia predmetného ustanovenia nie je možná, a to z dôvodu potreby vymenovania osôb, ktoré sa po uzavretí zmluvy o zabezpečovaní poskytovania pomoci so schváleným žiadateľom môžu stať konečnými prijímateľmi podľa § 2 písm. i) návrhu nariadenia. |
| **GPSR** | **K § 4 ods. 4 písm. b) a ods. 5 písm. d)**Navrhujeme vypustiť slová „tieto údaje agentúra bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov“, pretože ide o duplicitné ustanovenie vo vzťahu k § 47a ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Súčasne upozorňujeme, že navrhovaná formulácia by mohla byť v rozpore s čl. 2 ods. 2 Ústavy Slovenskej republiky. Vo vzťahu k právnickým osobám podľa § 4 ods. 5 písm. d) návrhu nariadenia vlády upozorňujeme, že 1. septembra 2019 nadobudol účinnosť čl. XXIX zákona č. 221/2019 Z. z., ktorým sa mení a dopĺňa zákon č. 330/2007 Z. z. o registri trestov, podľa ktorého (§ 10 ods. 1) sa za výpis z registra trestov právnickej osoby považuje aj zoznam právoplatne odsúdených právnických osôb podľa § 10a. Táto pripomienka je zásadná.  | Z | A | K časti pripomienky týkajúcej sa duplicity vo vzťahu k § 47a ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, upozorňujeme na mylne uvedený zákon č. 292/2014 Z .z. v znení pripomienky. Pomoc na vykonávanie opatrení zahrnutých do vnútroštátneho programu Slovenskej republiky pre sektor včelárstva je podporou podľa § 2 ods. 1 zákona č. 280/2017 Z. z., a nie príspevkom poskytovaným z európskych štrukturálnych a investičných fondov (EFRR, ESF, KF, ENRF a EPFRV) podľa zákona č. 292/2014 Z. z., preto pomoc na vykonávanie opatrení zahrnutých do vnútroštátneho programu Slovenskej republiky pre sektor včelárstva podlieha právnej úprave podľa zákona č. 280/2017 Z. z., a nie právnej úprave podľa zákona č. 292/2014 Z. z.  |
| **GPSR** | **K § 4 ods. 5 písm. k)** Slová „o vykonávaní“ odporúčame nahradiť slovami „osvedčujúci vykonávanie“ (legislatívno-technická pripomienka).  | O | N | Nahradenie slov ,,o vykonávaní“ slovami ,,osvedčujúci vykonávanie“ nepokladáme za správne, nakoľko slovo ,,osvedčujúci“ sa viaže k slovu ,,osvedčenie“, ktoré podľa Jazykového ústavu Ľudovíta Štúra znamená písomný doklad s úradným overením. Osobitný doklad je špeciálnou prílohou k žiadosti o poskytnutie pomoci na vykonávanie včelárskych opatrení vo včelárskom roku a je vymedzený pri jednotlivých včelárskych opatreniach (§ 5 až 10 návrhu nariadenia) ako doklad preukazujúci vykonávanie daného včelárskeho opatrenia alebo určitého jeho včelárskeho podopatrenia. |
| **GPSR** | **K § 7 ods. 4 písm. b)** Slovo „kočovania“ odporúčame nahradiť slovami „sťahovania sa“ (legislatívno-technická pripomienka). | O | N | ,,Kočovanie" je pojem ustanovený v § 1 písm. c) vyhlášky Ministerstva pôdohospodárstva a rozvoja vidieka Slovenskej republiky č. 285/2017 Z. z. o identifikácii a registrácii včelstiev a rozumie (ďalej len ,,vyhláška č. 285/2017 Z. z.) sa ním ,,*presun včelstva za znáškou rastlinného pôvodu alebo živočíšneho pôvodu na opeľovanie a produkciu medu alebo iných včelích produktov*". Pojem ,,plán kočovania“ uvedený v ustanovení § 7 ods. 4 písm. b) návrhu nariadenia je prebraný z ustanovenia § 4 ods. 2 vyhlášky č. 285/2017 Z. z. Kópia tohto plánu je vyžadovaná ako osobitný doklad, ktorým sa preukazuje vykonanie včelárskeho podopatrenia podľa § 7 ods. 1 písm. b) návrhu nariadenia. |
| **GPSR** | **K § 4 ods. 5 písm. e)** Slovo „požadovanú“ odporúčame nahradiť slovom „žiadanej“ (gramatická úprava textu).  | O | A |  |
| **GPSR** | **K § 6 ods. 4 písm. c) bod 1.** Text bodu 1 navrhujeme upraviť nasledovne: „1. potvrdenie včelára o počte včelstiev, ktoré boli ku dňu vykonania prehliadky včelstiev podľa údajov v registri na neho registrované a ktoré boli prehliadnuté; potvrdenie obsahuje registračné číslo včelára, dátum vykonania včelárskeho podopatrenia, údaje o stanovišti, na ktorom bolo včelárske podopatrenie vykonané a údaje, ktoré sa o ňom evidujú v registri včelstiev a identifikačné údaje fyzickej osoby, ktorá včelárske podopatrenie vykonala v rozsahu podľa § 4 ods. 5 písm. c),“ (gramatická a štylistická úprava textu).  | O | A |  |
| **GPSR** | **K § 5 ods. 1 písm. a) druhému bodu** V druhom bode slová „najmenej 2 vyučovacích hodín“ odporúčame nahradiť slovami „dve vyučovacie hodiny“ a slovo „trvá“ nahradiť slovom „je“ (legislatívno-technická pripomienka).  | O | ČA | Slovo ,,trvá" je v ustanovení § 5 ods. 1 písm. a) druhého bodu nahradené slovom ,,je". Slová ,,dve vyučovacie hodiny" nie sú v predmetnom ustanovení návrhu nariadenia nahradené, a to na základe bodu 6. druhej vety prílohy č. 1 k Legislatívnym pravidlám vlády Slovenskej republiky, podľa ktorej ,,ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami. V predmetnom ustanovení § 5 návrhu nariadenia sú uvádzané základné číslovky od 1 do 10 ako aj číslovky nad 10. |
| **GPSR** | **K § 3 ods. 1** V navrhovanom znení odseku 1 prvá veta odporúčame za slová „Žiadosť o schválenie“ vložiť slová „poskytnutia pomoci na vykonávanie včelárskych opatrení v príslušnom včelárskom roku (ďalej len „žiadosť o schválenie“)“. Odporúčanú zmenu navrhujeme z dôvodu zosúladenia navrhovaného textu s dôvodovou správou (legislatívno-technická pripomienka).  | O | N | Pre žiadosť o schválenie poskytnutia pomoci na vykonávanie včelárskych opatrení vo včelárskom roku je už v ustanovení § 2 písm. c) návrhu nariadenia zavedená legislatívna skratka. Podľa bodu 9.1. a 9.3. prílohy č. 1 k Legislatívnym pravidlám vlády Slovenskej republiky sa má legislatívna skratka zaradiť na miesto, kde sa skracované slová použijú prvýkrát a je potrebné ju dôsledne používať v celom texte návrhu právneho predpisu ako aj v prílohách. |
| **GPSR** | **K § 5 ods. 6 písm. e)** V písmene e) odporúčame slová „umyvární alebo záchodov“ nahradiť slovami „hygienických zariadení“, prípadne inými vhodnejšími výrazmi (legislatívno-technická pripomienka). | O | N | Slovo ,,umyváreň" a slovo ,,záchod" sú slová používané aj v iných všeobecne záväzných právnych predpisoch, napr. vo vyhláške Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a vo vyhláške Ministerstva zdravotníctva Slovenskej republiky č. 527/2007 z. z. o podrobnostiach o požiadavkách na zariadenia pre deti a mládež. |
| **GPSR** | **K § 5 ods. 1 písm. d) bod 2** V tomto bode uplatňujeme pripomienku v rovnakom znení ako pripomienku číslo 10.  | O | N | V ustanovení § 5 ods. 1 písm. a) až f) návrhu nariadenia sú uvádzané základné číslovky od 1 do 10 ako aj nad 10. Podľa bodu 6. druhej vety prílohy č. 1 k Legislatívnym pravidlám vlády Slovenskej republiky, ,,ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami.“ |
| **GPSR** | **K § 11 ods. 1** V ustanovení § 11 ods. 1 odporúčame upraviť legislatívnu skratku nasledovne: „(ďalej len „nariadenie vlády Slovenskej republiky č. 135/2017 Z. z.“)“. V nadväznosti na odporúčanú zmenu je následne v ďalšom texte § 11 potrebné slová „doterajšieho nariadenia vlády“ nahradiť vyššie zavedenou legislatívnou skratkou (legislatívno-technická pripomienka).  | O | N | Legislatívna skratka zavedená v ustanovení § 11 vystihuje pojem, ktorý nahradzuje a nespôsobuje zmätočnosť textu právneho predpisu. |
| **GPSR** | **K § 4 ods. 12** Za slová „poskytnutie pomoci schválené“ navrhujeme vložiť slová „rozhodnutím agentúry“ (legislatívno-technická pripomienka).  | O | N | Vloženie slov ,,rozhodnutím agentúry“ do ustanovenia § 4 ods. 12 pokladáme za nadbytočné, pretože Pôdohospodárska platobná agentúra v procese schvaľovania a rozhodovania o poskytnutí pomoci na včelárske opatrenia postupuje podľa zákona č. 71/1967 Zb. o správnom konaní (správny poriadok) v znení neskorších predpisov. V tomto prípade by išlo o duplicitu právnej úpravy. Vecné odôvodnenie predmetného ustanovenia spolu s poukazom na správny poriadok obsahuje dôvodová správa osobitná časť.  |
| **GPSR** | **K § 4 ods. 1** Znenie navrhovaného odseku z dôvodu zosúladenia s dôvodovou správou odporúčame upraviť nasledovne: „(1) Schválený žiadateľ je povinný zabezpečiť, aby výber dodávateľa tovarov, stavebných prác a výber poskytovateľa služieb použitých na vykonávanie včelárskeho opatrenia, na ktorého vykonávanie má schválené poskytnutie pomoci v príslušnom včelárskom roku, bol uskutočňovaný tak, aby bola zachovaná hospodárnosť, efektívnosť a účinnosť15) výdavkov vynaložených na jeho vykonávanie.“ (legislatívno-technická pripomienka).  | O | N | Vloženie slov ,,na ktorého vykonávanie má schválené poskytnutie pomoci v príslušnom včelárskom roku" do ustanovenie § 4 ods. 1 návrhu nariadenia je nadbytočné. Schválený žiadateľ podľa § 2 písm. h) návrhu nariadenia je žiadateľ, ktorý má schválené poskytnutie pomoci vo včelárskom roku. Už z vymedzenia pojmu je zrejmé, že schválený žiadateľ môže zabezpečiť poskytovanie pomoci pre konečných prijímateľov len na tie včelárske opatrenia, ktoré Pôdohospodárska platobná agentúra schválila v žiadosti o schválenie na poskytnutie pomoci na vykonávanie včelárskych opatrení vo včelárskom roku. Zároveň včelárske opatrenia je možné vykonať len v príslušnom včelárskom roku, inak nebudú náklady vynaložené na ich vykonanie preplatené [§ 2 písm. c) návrhu nariadenia]. |
| **GPSR** | **K § 4 ods. 4 písm. c)** Znenie písmena c) navrhujeme upraviť nasledovne: „c) konkrétnu výšku pomoci, o poskytnutie ktorej schválený žiadateľ na vykonávanie jednotlivých včelárskych opatrení v príslušnom včelárskom roku žiada“ (legislatívno-technická pripomienka).  | O | N | Slovo ,,konkrétnu“ a slová ,,v príslušnom včelárskom roku žiada“ sú v kontexte textu ustanovenia § 4 ods. 4 písm. c) návrhu nariadenia nadbytočné. Právna norma by z hľadiska legislatívnej techniky nemala obsahovať viacej slov, ako je na jej vyjadrenie potrebné. |
| **MDaVSR** | **§ 11**Odporúčame preformulovať § 11 ods. 1, názov upraviť na ,,Prechodné ustanovenia k úpravám účinným od 1. novembra 2019“.  | O | N | Nakoľko sa nová právna úprava neustanovuje novelou, nie je možné názov § 11 návrhu nariadenia upraviť na ,,Prechodné ustanovenia k úpravám účinným od 1. novembra 2019“. Názov ustanovenia § 11 návrhu nariadenia bol upravený podľa bodu 25.1. prílohy č. 1 k Legislatívnym pravidlám vlády Slovenskej republiky. |
| **MDaVSR** | **§ 2**Odporúčame v § 2 písm. a) vypustiť slová ,,písm. a) až f)“.  | O | A |  |
| **MDaVSR** | **§ 2**Odporúčame v § 2 písm. i) body 1. a 2. nahradiť slová ,,písm. a) alebo písm. n)“ slovami ,,písm. a) alebo n)“.  | O | N | § 2 písm. i) prvý a druhý bod bol legislatívno-technicky upravený v súlade s bodom 55. prílohy č. 1 k Legislatívnym pravidlám vlády Slovenskej republiky.  |
| **MDaVSR** | **§ 4**Odporúčame v § 4 ods. 6 úvodnej vete vypustiť slová ,,odseku 5“ a vložiť ich na začiatku písmen a) a b).  | O | A |  |
| **MDaVSR** | **§ 5**Odporúčame v § 5 ods. 12 úvodnej vete vypustiť slová ,,odseku 1“ a vložiť ich na začiatku písmen a) až g).  | O | A |  |
| **MDaVSR** | **§ 7**Odporúčame v § 7 ods. 4 úvodnej vete vypustiť slová ,,odseku 1“ a vložiť ich na začiatku písmen a) až d).  | O | A |  |
| **MFSR** | **Všeobecne**Beriem na vedomie konštatovanie uvedené v doložke vybraných vplyvov, ako aj ostatných častiach materiálu, že finančné prostriedky na realizáciu návrhu budú zabezpečené v rámci výdavkov kapitoly Ministerstva pôdohospodárstva a rozvoja vidieka SR určených na Trhovo orientované výdavky 2014 až 2020 – podporné programy pre sektor včelárstva pre rok 2019 v sume 1 178 846 eur a pre rok 2020 v sume 1 469 818 eur.  | O | A |  |
| **MFSR** | **Všeobecne**Návrh je potrebné zosúladiť s prílohou č. 1 Legislatívnych pravidiel vlády SR (napríklad v § 2 písm. a) na konci vypustiť slová „písm. a) až f)“, v poznámke pod čiarou k odkazu 9 pri citácii zákona č. 568/2009 Z. z. slová „neskorších predpisov“ nahradiť slovami „zákona č. 315/2012 Z. z.“, v § 5 ods. 7 a 11 úvodných vetách vypustiť slovo „najmä“, v § 5 ods. 12 písm. a) za slová „vzdelávania podľa“ vložiť slová „odseku 1“, v § 6 ods. 4 písm. b) prvom bode vypustiť slovo „vykonané“ ako nadbytočné). | O | ČA | V § 5 ods. 7 a 11 návrhu nariadenia nejde o taxatívny (úplný) výpočet oprávnených nákladov, ale o výpočet príkladný. Úmyslom predkladateľa návrhu nariadenia je v týchto dvoch prípadoch včelárskych podopatrení umožniť konečným prijímateľom preplatiť náklady, ktoré súvisia s obstaraním technických pomôcok alebo zariadení na získavanie, spracovanie, skladovanie včelárskych produktov alebo so zabezpečovaním pomoci podľa § 5 ods. 1 písm. s) a nie sú zahrnuté medzi oprávnenými nákladmi podľa § 5 ods. 7 a 11 návrhu nariadenia. |
| **MFSR** | **K § 5** V odseku 3 písm. g) žiadam slová „ku dňu uskutočnenia prvého účtovného prípadu nachádzali na stanovišti“ nahradiť slovami „nachádzali na stanovišti ku dňu prijatia prvého dokladu podľa § 4 ods. 5 písm. g)“. Keďže väčšina konečných prijímateľov nie sú účtovné jednotky a neúčtujú o účtovných prípadoch, žiadam, aby bol deň zisťovania počtu včelstiev naviazaný na deň prijatia dokladu podľa § 4 ods. 5 písm. g).  | Z | N | Po dohode s Ministerstvom financií Slovenskej republiky dňa 10. septembra 2019 bolo ustanovenie § 5 ods. 3 písm. g) upravené v návrhu nariadenia takto: ,,*g) 100 % z oprávnených nákladov na včelárske podopatrenie podľa odseku 1 písm. m), najviac do výšky súčinu 3 eur a počtu včelstiev, ktoré sa podľa údajov v registri včelstiev ku dňu prvej úhrady nákladov vynaložených na vykonanie tohto včelárskeho podopatrenia nachádzali na stanovišti*,“ Ministerstvo financií Slovenskej republiky s návrhom znenia ustanovenia § 5 ods. 3 písm. g) súhlasilo a zásadnú pripomienku pokladá za akceptovanú. Rozpor je odstránený. |
| **MFSR** | **K § 4** V odseku 5 žiadam a) písmeno g) preformulovať takto: „g) kópia dokladu, ktorý preukazuje náklady a výdavky na vykonanie včelárskeho opatrenia alebo včelárskeho podopatrenia podľa písmena e); tento doklad musí obsahovať slovné a číselné označenie, obsah včelárskeho opatrenia alebo včelárskeho podopatrenia a označenie jeho účastníkov, peňažnú sumu alebo údaj o cene za mernú jednotku a vyjadrenie množstva, dátum vyhotovenia dokladu a dátum uskutočnenia včelárskeho opatrenia alebo včelárskeho podopatrenia, ak nie je zhodný s dátumom vyhotovenia dokladu a ak konečný prijímateľ vedie účtovníctvo podľa osobitného predpisu18) aj ostatné náležitosti účtovných dokladov,19)“, b) písmeno h) vypustiť a v nadväznosti na to upraviť vnútorné odkazy v celom návrhu. Doklad z registračnej pokladnice, ktorý sa uvádza ako príklad v osobitnej časti dôvodovej správy k § 4, je súčasne doklad o nákladoch a výdavkoch, preto nie je vhodné tieto doklady členiť do dvoch ustanovení. Keďže väčšina konečných prijímateľov nie sú účtovné jednotky a neúčtujú o účtovných prípadoch, je potrebné slová „účtovného prípadu“ nahradiť slovami „včelárskeho opatrenia alebo včelárskeho podopatrenia“, ktoré jasnejšie vystihujú, čo má byť obsahom dokladov.  | Z | ČA | Po dohode s Ministerstvom financií Slovenskej republiky dňa 10. septembra 2019 bolo ustanovenie § 4 ods. 5 písm. g) a h) upravené v návrhu nariadenia takto: ,,*g) kópie dokladov, ktoré preukazujú náklady na vykonanie včelárskeho opatrenia alebo včelárskeho podopatrenia podľa písmena e); tieto doklady musia obsahovať slovné a číselné označenie, obsah včelárskeho opatrenia alebo včelárskeho podopatrenia a označenie jeho účastníkov, peňažnú sumu alebo údaj o cene za mernú jednotku a vyjadrenie množstva, dátum vyhotovenia dokladu a dátum vynaloženia nákladov alebo výdavkov na vykonanie včelárskeho opatrenia alebo včelárskeho podopatrenia, ak nie je zhodný s dátumom vyhotovenia dokladu, a ak konečný prijímateľ vedie účtovníctvo podľa osobitného predpisu18) aj ostatné náležitosti účtovných dokladov,19)**h) doklady o úhrade nákladov podľa písmena g),*“ Ministerstvo financií Slovenskej republiky s návrhom znenia ustanovenia § 4 ods. 5 písm. g) a h) súhlasilo a zásadnú pripomienku pokladá za akceptovanú. Rozpor je odstránený. |
| **MFSR** | **K § 4** V odseku 7 žiadam písmená a) a b) preformulovať takto: „a) ktoré bolo uhradené do 31. decembra včelárskeho roka, schválený žiadateľ je povinný do konca februára včelárskeho roka predložiť agentúre doklady podľa odseku 5 písm. c) až h), b) ktoré bolo uhradené od 1. januára do 31. marca včelárskeho roka, schválený žiadateľ je povinný do 31. mája včelárskeho roka predložiť agentúre doklady podľa odseku 5 písm. c) až h),“. Žiadam včelárske podopatrenie podmieniť priamo jeho úhradou, keďže návrh požaduje predložiť ako doklad o vykonaní opatrenia aj doklad o úhrade vykonaného podopatrenia. Ak by bol osobitne uvedený doklad o náklade a osobitne doklad o úhrade, nebolo by zrejmé, kedy bolo opatrenie vykonané. Ak by bola dokladom napríklad faktúra, táto predstavuje náklad a až jej úhrada výdavok.  | Z | ČA | Po dohode s Ministerstvom financií Slovenskej republiky dňa 10. septembra 2019 bolo ustanovenie § 4 ods. 7 písm. a) a b) upravené v návrhu nariadenia takto: *,,(7) Ak konečný prijímateľ vo včelárskom roku vykonáva včelárske podopatrenie**a) pri vykonávaní ktorého boli náklady podľa odseku 5 písm. g) uhradené do 31. decembra včelárskeho roka, schválený žiadateľ je povinný do konca februára včelárskeho roka predložiť agentúre doklady podľa odseku 5 písm. c) až i), b) pri vykonávaní ktorého boli náklady podľa odseku 5 písm. g) uhradené od 1. januára do 31. marca včelárskeho roka, schválený žiadateľ je povinný do 31. mája včelárskeho roka predložiť agentúre doklady podľa odseku 5 písm. c) až i),“.* Ministerstvo financií Slovenskej republiky s návrhom znenia ustanovenia § 4 ods. 7 písm. a) a b) súhlasilo a zásadnú pripomienku pokladá za akceptovanú. Rozpor je odstránený. |
| **MFSR** | **K § 4** V osobitnej časti dôvodovej správy k § 4 piatom odseku druhej vete odporúčam slová „§ 2 písm. q) zákona č. 289/2008 Z. z.“ nahradiť slovami „§ 2 písm. aq) zákona č. 289/2008 Z. z.“. | O | A |  |
| **MFSR** | **K § 1**V poznámke pod čiarou k odkazu 2 je potrebné vypustiť citáciu „§ 1 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 357/2015 Z. z.“ , pretože je v kontexte návrhu vecne nesprávna. Predmetom úpravy návrhu je podľa § 1 poskytovanie finančnej pomoci z prostriedkov Európskej únie a z prostriedkov štátneho rozpočtu v rámci spoločnej organizácie poľnohospodárskych trhov na vykonávanie opatrení zahrnutých do vnútroštátneho programu SR pre sektor včelárstva. Ustanovenie § 1 ods. 2 zákona č. 523/2004 Z. z. umožňuje úpravu osobitných postupov, právnych vzťahov, práv a povinností vzťahujúcich sa na prostriedky určené na financovanie spoločných programov Slovenskej republiky a Európskej únie a prostriedky určené na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi.  | O | N | Na vykonávanie včelárskeho programu schváleného Európskou komisiou Európska únia poskytuje príspevok zodpovedajúci 50 % výdavkov, ktoré na jeho vykonávanie znáša členský štát. To znamená, že na vykonávanie programových opatrení zahrnutých do včelárskeho programu Slovenskej republiky možno poskytovať finančnú pomoc z prostriedkov EÚ a z prostriedkov štátneho rozpočtu určených na spolufinancovanie spoločných programov Slovenskej republiky a Európskej únie. Z tohto dôvodu bolo ustanovenie § 1 návrhu nariadenia spresnené doplnením slov ,,*určených na spolufinancovanie spoločných programov Slovenskej republiky a Európskej únie*“. Po spresnení ustanovenia § 1 návrhu nariadenia pokladáme ponechanie poznámky pod čiarou k odkazu 2 v znení ,,*§ 1 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 357/2015 Z. z.*“ za náležité. |
| **MKSR** | Vlastný materiál 1. K § 5 ods. 1: Na konci písm. r) odporúčame spojku „a“ nahradiť čiarkou. Odôvodnenie: Súlad s bodom 5.1 prílohy č. 1 legislatívnych pravidiel vlády. Rovnakú pripomienku máme aj k § 7 ods.1 a § 9 ods.1. 2. K § 5 ods.3 písm. e): Upozorňujeme, že legislatívna skratka „prevádzkareň“ sa v texte návrhu už viackrát nevyskytuje. 3. Prechodné ustanovenia § 11 ods.1 až 4 je potrebné zosúladiť s bodom 25.1 a nasl. prílohy č. 1 legislatívnych pravidiel vlády.  | O | ČA | Legislatívna skratka ,,prevádzkareň“ je zavedená v ustanovení § 5 ods. 3 písm. e) návrhu nariadenia, kde sa skracované slová používajú prvýkrát a následne je použitá v ustanovení § 5 ods. 3 písm. f) a ods. 12 písm. g) návrhu nariadenia. |
| **MŠVVaŠSR** | **§ 4 ods. 5 písm. c)**Odporúčame nahradiť vnútorný odkaz "odseku 4 písm. c)", vzhľadom na to, že § 5 odsek 4 písm. c) upravuje výšku pomoci. | O | N | Vnútorný odkaz [podľa odseku 4 písm. c)] uvedený v ustanovení § 4 ods. 5 písm. c) odkazuje na tie včelárske opatrenia, ktoré konečný prijímateľ už vykonal, a na ktoré schválený žiadateľ žiada o poskytnutie pomoci. Ide o navzájom previazané ustanovenia návrhu nariadenia. |
| **MŠVVaŠSR** | **§ 10 ods. ods. 2**Odporúčame odsek 2 presunúť do § 2, ktorým sa vymedzujú základné pojmy na účely tohto nariadenia a následne upraviť vnútorný odkaz v § 10 ods. 4. | O | N | Z hľadiska legislatívnej techniky nie je potrebné pojem ,,*orgán uskutočňujúci aplikovaný výskum*“ definovať v ustanovení § 2 návrhu nariadenia, pretože sa prierezovo nevyskytuje v celom právnom predpise a nie je nevyhnutný pre výklad a aplikáciu právneho predpisu ako celku.  |
| **MŠVVaŠSR** | **§ 4 ods. 21**Odporúčame slovo "akéhokoľvek" nahradiť slovom "akékoľvek". | O | A |  |
| **MŠVVaŠSR** | **§ 5 ods. 5 písm. h)** Odporúčame slovo "týkajúceho" nahradiť slovom "týkajúcim". Ide o gramatickú pripomienku. | O | A |  |
| **MŠVVaŠSR** | **§ 1 písm. i) tretiemu bodu**Odporúčame v poznámke pod čiarou k odkazu 9 citáciu "zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov" nahradiť citáciou "zákon č. 568/2009 Z. z. o celoživotnom vzdelávaní a o zmene a doplnení niektorých zákonov v znení neskorších predpisov", vzhľadom na to, že v zákone o vysokých školách nie je upravený pojem "akreditovaný vzdelávací program". Podľa § 2 zákona o vysokých školách, vysoké školy poskytujú, organizujú a zabezpečujú vysokoškolské vzdelávanie v rámci akreditovaných študijných programov.  | O | A |  |
| **MŠVVaŠSR** | **§ 3 ods. 4 písm. b)** Odporúčame vypustiť slová "ak je včelárskym opatrením technická pomoc", vzhľadom na nadbytočnosť. § 5 upravuje len včelárske podopatrenie, ktorým sa vykonáva včelárske opatrenie technickej pomoci. | O | N | Ponechanie slov ,,*ak je včelárskym opatrením technická pomoc*“ v ustanovení § 3 ods. 4 návrhu nariadenia je nevyhnutné, pretože plán vykonávania včelárskych podopatrení podľa § 5 ods. 1 písm. a) až e) nebude súčasťou prílohy k žiadosti o schválenie poskytnutia pomoci na vykonávanie včelárskych opatrení vo včelárskom roku, ak príslušný konečný prijímateľ podľa § 2 písm. i) návrhu nariadenia nebude vo včelárskom roku vykonávať včelárske podopatrenia podľa § 5 ods. 1 písm. a) až e).  |
| **MŠVVaŠSR** | **§ 6 ods. 4 písm. b) prvý bod**Odporúčame vypustiť slovo "vykonané" vzhľadom na nadbytočnosť. | O | A |  |
| **MŠVVaŠSR** | **§ 4 ods. 20**Odporúčame vypustiť slovo "zabezpečovanie", vzhľadom na to, že iný schválený žiadateľ zabezpečuje poskytnutie pomoci a nezabezpečuje zabezpečovanie poskytovania pomoci. | O | A |  |
| **MŠVVaŠSR** | **§ 2 písm. f)** Odporúčame za slovo "program" vložiť slová "podľa § 5 ods. 1 písm. d)" z dôvodu upresnenia textu.  | O | A |  |
| **MŠVVaŠSR** | **§ 4 ods. 5 písm. k)**Odporúčame zadefinovať o aký "osobitný doklad" ide, vzhľadom na to, že aj v spojení s odkazom na písmeno e) nie je zrejmé o aký doklad ide. | O | N | Osobitný doklad je špeciálnou prílohou k žiadosti o poskytnutie pomoci na vykonávanie včelárskych opatrení vo včelárskom roku a je vymedzený pri jednotlivých včelárskych opatreniach (§ 5 až 10) ako doklad preukazujúci vykonávanie daného včelárskeho opatrenia alebo určitého jeho včelárskeho podopatrenia. Z hľadiska legislatívnej techniky, tak nepokladáme za potrebné tento pojem v návrhu nariadenia bližšie vysvetliť a definovať. |
| **MŠVVaŠSR** | **§ 5 ods. 1 písm. a) až f)**Odporúčame základné číslovky od 1 do 10 nahradiť slovom. Ide o legislatívno-technickú pripomienku.  | O | N | V ustanovení § 5 ods. 1 písm. a) až f) návrhu nariadenia sú uvádzané základné číslovky od 1 do 10 ako aj nad 10. Podľa bodu 6. druhej vety prílohy č. 1 k Legislatívnym pravidlám vlády Slovenskej republiky, ,,*ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami.*“  |
| **MVSR** | **poznámke pod čiarou k odkazu39)**K poznámke pod čiarou k odkazu39): zákon č. 358/2004 Z. z. ustanovenia § 9 neupravuje.  | O | A |  |
| **MVSR** | **§ 3**V § 3 odporúčame doplniť odkaz na ustanovenia právneho predpisu, ktoré ustanovujú podrobnosti schvaľovacieho procesu. Obdobnú pripomienku uplatňujeme aj vo vzťahu k samotnému rozhodnutiu o poskytnutí pomoci.  | O | N | O poskytovaní finančných prostriedkov z EPZF, EPFRV a zo štátneho rozpočtu určených na spolufinancovanie spoločných programov Slovenskej republiky a Európskej únie pre podporovanie pôdohospodárstva (ďalej len ,,podpora“) podľa osobitných predpisov [Napr. Nariadenie EP a R (EÚ) č. 1308/2013, ktorým sa vytvára spoločná organizácia trhov s poľn. výrobkami] rozhoduje podľa § 10 ods. 1 písm. a) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov Pôdohospodárska platobná agentúra (ďalej len ,,platobná agentúra“). V rámci tejto rozhodovacej právomoci platobná agentúra podpory nie len poskytuje, ale ich poskytovanie aj schvaľuje. Toto schválenie sa udeľuje vo forme rozhodnutia platobnej agentúry, vydaného podľa § 10 ods. 1 písm. a) zákona č. 280/2017 Z. z. Platobná agentúra ako konajúci orgán v procese schvaľovania a rozhodovania o poskytnutí podpory postupuje podľa zákona č. 71/1967 Zb. o správnom konaní (správny poriadok) v znení neskorších predpisov, nakoľko zákon č. 280/2017 Z. z. neustanovuje inak. Procesný režim správneho poriadku tak nastupuje ex lege a je povinnosťou platobnej agentúry dôsledne ho aplikovať. Na základe tejto skutočnosti nepokladáme za náležité do ustanovení § 3 a 4 návrhu nariadenia doplniť odkaz na ustanovenia správneho poriadku.  |
| **MVSR** | **poznámke pod čiarou k odkazu2)**V poznámke pod čiarou k odkazu2) odporúčame vetu „Čl. 55 ods. 2 nariadenia (EÚ) č. 1308/2013 v platnom znení.“ vypustiť pre nadbytočnosť. | O | A |  |
| **MZVEZ SR** | **K doložke zlučiteľnosti**V doložke zlučiteľnosti odporúčame bod 3 písm. a) formulačne upraviť a citovať ustanovenia Zmluvy o fungovaní Európskej únie, ktoré regulujú predmetnú oblasť.  | O | A |  |
| **NBS** | **K § 6 ods. 3**V § 6 ods. 3 písm. a) a b) návrhu nariadenia vlády odporúčame slovo „eur“ nahradiť slovom „eura“.  | O | A |  |
| **OAPSVLÚVSR** | **K doložke zlučiteľnosti:**1. V bode 3 písm. b) doložky zlučiteľnosti odporúčame doplniť sekundárne právne záväzné akty EÚ týkajúce sa návrhu nariadenia vrátane ich gestorov. Ide o nasledovné nariadenia: - „Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013) v platnom znení a - Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004; Mimoriadne vydanie Ú. v. EÚ, kap. 13/zv. 34) v platnom znení.“.  | O | A |  |
| **OAPSVLÚVSR** | **K poznámkam pod čiarou:**1. V poznámke pod čiarou k odkazu 2 odporúčame pre nadbytočnosť vypustiť vetu „Čl. 55 ods. 2 nariadenia (EÚ) č. 1308/2013 v platnom znení.“. | O | A |  |
| **OAPSVLÚVSR** | **K doložke zlučiteľnosti:**2. V bode 3 písm. b) doložky zlučiteľnosti, sekundárnom práve žiadame uviesť publikačný zdroj vykonávacieho nariadenia (EÚ) 2015/1368 nasledovne „(Ú. v. EÚ L 211, 8.8.2015).“ | O | A |  |
| **OAPSVLÚVSR** | **K poznámkam pod čiarou:**2. V poznámke pod čiarou k odkazu 6 žiadame vypustiť slovné spojenie „v platnom znení“, keďže v zmysle bodu 62.10. Prílohy č. 1 k Legislatívnym pravidlám vlády SR sa uvádza dodatok „v platnom znení“, iba vtedy ak má právne záväzný akt Európskej únie jednu alebo viacero novelizácií, pričom predkladateľ uvádza právne záväzný akt Európskej únie, ktorý neobsahuje žiadnu novelizáciu.  | O | A |  |
| **OAPSVLÚVSR** | **K poznámkam pod čiarou:**3. V poznámke pod čiarou k odkazu 17 žiadame skrátenú citáciu uvádzať v zmysle bodu 47.1. Prílohy č. 1 k Legislatívnym pravidlám vlády SR nasledovne „vyhláška č. 285/2017 Z. z.“. Rovnakú pripomienku uplatňujeme v poznámke pod čiarou k odkazu 26, 32 a 34. | O | A |  |
| **OAPSVLÚVSR** | **K poznámkam pod čiarou:**4. Poznámky pod čiarou k odkazu 18 a 19 odporúčame prepracovať. Odporúčame ich zjednotiť do jedného odkazu, vzhľadom nato, že predkladateľ v ustanovení § 4 ods. 5 písm. g) návrhu nariadenia určuje, aké náležitosti musia obsahovať účtovné doklady. Obdobne tieto náležitosti účtovného dokladu definuje aj § 10 ods. 1 písm. a) až g) zákona č. 431/2002 Z. z.  | O | N | Ustanovenie § 4 ods. 5 písm. g) návrhu nariadenia bolo prepracované na základe zásadnej pripomienky Ministerstva financií Slovenskej republiky. Po zapracovaní zásadnej pripomienky Ministerstva financií Slovenskej republiky nie je vhodné poznámky pod čiarou k odkazu 18 a 19 zjednotiť do jedného odkazu. |
| **OAPSVLÚVSR** | **K poznámkam pod čiarou:**5. V poznámke pod čiarou k odkazu 30 odporúčame ustanovenie § 5 ods. 7 písm. a) bod 12 návrhu nariadenia odkázať aj na osobitný predpis zákona č. 152/1995 Z. z. o potravinách v znení neskorších predpisov.  | O | A |  |
| **OAPSVLÚVSR** | **K poznámkam pod čiarou:**6. Upozorňujeme predkladateľa, že v poznámke pod čiarou k odkazu 33 je uvedený nesprávny názov nariadenia (ES) č. 726/2004 v platnom znení. Nariadením Európskeho parlamentu a Rady (EÚ) 2019/5 z 11. decembra 2018, ktorým sa mení nariadenie (ES) č. 726/2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky, nariadenie (ES) č. 1901/2006 o liekoch na pediatrické použitie a smernica 2001/83/ES, ktorou sa ustanovuje zákonník Spoločenstva o humánnych liekoch (Ú. v. EÚ L 4, 7.1.2019) bol názov nariadenia (ES) č. 726/2004 v platnom znení nahradený novým názvom. Na základe uvedeného žiadame o upravenie názvu podľa aktuálneho znenia.  | O | A |  |
| **OAPSVLÚVSR** | **K poznámkam pod čiarou:**7. V poznámke pod čiarou k odkazu 39 žiadame dodatok „v znení zákona č. 358/2004 Z. z.“ vypustiť, keďže ustanovenie § 9 ods. 2 písm. c) zákona 194/1998 Z. z. nebolo daným zákonom novelizované.  | O | A |  |
| **OAPSVLÚVSR** | **K § 4 návrhu nariadenia:**Odporúčame ustanovenie § 4 ods. 5 písm. g) návrhu nariadenia prepracovať, tak aby dané ustanovenie odkazovalo na osobitný predpis § 10 ods. 1 písm. a) až g) zákona č. 431/2002 Z. z. o účtovníctve v znení neskorších predpisov, vzhľadom nato, že predkladateľ v ustanovení uvádza rovnaké znenie ako je už uvedené v osobitnom predpise.  | O | N | Ustanovenie § 4 ods. 5 písm. g) návrhu nariadenia bolo prepracované na základe zásadnej pripomienky Ministerstva financií Slovenskej republiky. |
| **OAPSVLÚVSR** | **K § 2 návrhu nariadenia:**Odporúčame zvážiť úpravu ustanovenú v § 2 písm. f) návrhu nariadenia, podľa ktorej je „včelárskym začiatočníkom fyzická osoba s trvalým pobytom na území Slovenskej republiky, združená vo včelárskom združení...“. Podmienka trvalého pobytu na území Slovenskej republiky by mohla byť v rozpore so slobodou voľného pohybu a s právom usadiť sa, ako jednou zo základných slobôd Európskej únie. Odporúčame preto podmienku trvalého pobytu na území Slovenskej republiky z predmetného ustanovenia vypustiť, príp. ponechať len pobyt na území Slovenskej republiky. | O | A | Ustanovenie § 2 písm. f) návrhu nariadenia vlády bolo na základe pripomienky OAPSVLÚVSR upravené nasledovne:,,*f) včelárskym začiatočníkom fyzická osoba s pobytom9) na území Slovenskej republiky ...* “ 9) § 2 ods. 2 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky. Tretia časť zákona č. 404/2011 Z. z. o pobyte cudzincov a o zmene a doplnení niektorých zákonov v neskorších predpisov. |
| **OAPSVLÚVSR** | **K § 5 návrhu nariadenia:**V § 5 ods. 1 písm. a) až f) žiadame číslovky od 1 do 10 uvádzať slovom v zmysle bodu 6. Prílohy č. 1 k Legislatívnym pravidlám vlády SR. | O | N | V ustanovení § 5 ods. 1 písm. a) až f) návrhu nariadenia sú uvádzané základné číslovky od 1 do 10 ako aj nad 10. Podľa bodu 6. druhej vety prílohy č. 1 k Legislatívnym pravidlám vlády Slovenskej republiky, ,,*ak sa v jednom ustanovení uvádzajú základné číslovky od 1 do 10 a nad 10, vypisujú sa spravidla číslicami.*“ |
| **OAPSVLÚVSR** | **K prílohe návrhu nariadenia:**V bode 3. Zoznamu vykonávaných právne záväzných aktov Európskej únie žiadame namiesto slov „rady (EÚ) č. 1308/2013“ uviesť slová „Rady (EÚ) č. 1308/2013“.  | O | A |  |